b'\n_START_ARTICLE_\n\xc5\xa0tefan K\xc3\xbchar (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nRodil se je Jo\xc5\xbeefu K\xc3\xbcharju in Katarini Gomboc. Njegov brat Jano\xc5\xa1 K\xc3\xbchar je bil zaveden slovenski duhovnik v Slovenskem Porabju. Obiskoval je mad\xc5\xbearsko ljudsko \xc5\xa1olo, gimnazijo je obiskoval v Kisegu in bogoslovje v Sombotelu. Posve\xc4\x8denje je prejel 29. julija 1911. Njegovi kaplanski mesti sta bili v Ti\xc5\xa1ini in v Beltincih. Tam je postal med prvo svetovno vojno \xc5\xbeupnik. _NEWLINE_V Marijinem listu je objavil v letih 1913 in 1914 dalj\xc5\xa1i opis romanja v Tours, kamor je od\xc5\xa1el v skupini duhovnikov, ki so \xc5\xa1li po relikvije svetega \xc5\xa0tefana._NEWLINE_\xc5\xbde pred vojno je bil dejaven v Slovenski l\xc3\xbcdski stranki, ki je bila del Slovenske ljudske stranke. \xc5\xbde pred razpadom Avstro-ogrske je dejaven kot iskren Slovenec in Jugoslovan. Zagotovilo za narodni obstoj Prekmurcev je videl v Wilsonovi ideji o samoodlo\xc4\x8dbi narodov. Leta 1918 je Budimpe\xc5\xa1ta Slovencem v Slovenski krajini ponudila avtonomijo. Klekl je zasnoval program avtonomije, ki ga je podpisal tudi K\xc3\xbchar._NEWLINE_Kraljevina SHS je 12. avgusta 1919 zasedla Prekmurje. Prvo slavje je bilo v Beltincih in na njem je sodeloval tudi K\xc3\xbchar. Politiki in uradniki Krajevine SHS so ga cenili kot to\xc4\x8dnega in zanesljivega sodelavca, prav tako tudi delegacija pri razmejitveni komisiji leta 1921.'